Na svjedočenju o anti-semitizmu u Europi u Helsinškom odboru američkog Kongresa spomenut i Marko Perković Thompson
Gert Weisskirchen: "Njegovi nastupi ne samo da su nacionalistički, ne samo da su vezani za ustaške slogane, nego su i na stvarni način 
Organizacija za sigurnost i suradnju u Europi navodi da se povećao broj nasilnih napada na Židove u 56 zemalja članica ove organizacije. Istovremno, istaknuti američki zakonodavci kažu da žale zbog ovakvog povećanja anti-semitizma, te su pozvali na učinkovitije provodjenje zakona u ovoj regiji. Jedan od vodećih ljudi OESS-a u borbi protiv anti-semitizma kaže da je u 2006 godini zabilježen značajan porast nasilja protiv Židova u mnogim od 56 zemalja članica Organizacije za europsku sigurnost i suradnju. Posebni predstavnik predsjedatelja OESS-a, Gert Weisskirchen, rekao je američkim zakonodavcima da je porast anti-semitskog nasilja posebno izražen u Britaniji i Francuskoj. Ove su dvije zemlje priopćile da je primijećen porast od 20 posto u nasilnim napadima na osobe, uključujući i djecu, kao i oskrvnuća sinagoga i grobova. Uz nasilje, često postoje i suptilniji oblici anti-semitizma koji su takodjer razlog za zabrinutost. Kao primjer navodi se hrvatski pjevač Marko Perković Thompson koji na svojim koncertima koristi nacističke simbole: "Rock pjevač Thompson nedavno je bio u Kanadi i Australiji, i više od 20 tisuća ljudi došlo je slušati njegovu glazbu. Njegovi nastupi vrlo su podvojeni. Ne samo da su nacionalistički, ne samo da su vezani za ustaške slogane, nego i na stvarni način, postoji neka vrsta neo- nacizma na njegovim koncertima." Prema Weisskirchenu, mladi su nacionalisti u Rusiji 2006. godine počinili veliki broj anti-semitskih zločina. Velik broj slučajeva anti-semitizma vezan je i za neke aspekte ortodoksne crkve. Istovremeno, vlade Hrvatske i Rusije, kao i Njemačke, Ukrajine i Slovačke zalažu se za borbu protiv anti-semitizma putem obrazovanja, dodao je Weisskirchen na svjedočnju pred Helsinškim odborom američkog Kongresa. Jedan od vodećih članova ovog kongresnog odbora, zastupnik Christopher Smith, republikanac iz New Jerseyja kaže da ružna realnost anti-semitizma neće nestati ako je se jednostavno ignorira: "Anti-semitizam je i dalje ono što je nekad bio – jedno jedinstveno zlo, upečatljivi oblik netolerancije, najstariji oblik vjerske netrpeljivosti na svijetu i zloćudna bolest srca koja često vodi do ubojstva." Smith dodaje da anti-semitizam ne poznaje državne granice. Ističe primjer nedavnog oskrvnuća židovskog groblja u njegovoj saveznoj državi New Jersey, te poziva na učinkovitije provodjenje zakona kad je u pitanju anti-semitizam. Weisskirchen kaže da većina od 56 zemalja članica OESS-a vrlo ozbiljno gleda na ovaj problem. No, dodaje, neke članice ne progone počinitelje ovakvih zločina. Samo oko 10 posto anti-semitiskih zločina u zemljama regije prijavljuju se kao zločini iz mržnje, dok se ostalih 90 posto smatra vandalizmom ili zločinima protiv osoba, pojašnjava on.